तपिश से मामूली राहत, दिन और रात में करीब एक डिग्री लुढ़का पारा
भोपाल | दो दिन से तर रही राजधानी में शुक्रवार को तपिश से थोड़ी राहत मिली। दिन और रात का तापमान एक डिग्री लुढ़क गया। शुक्रवार को दिन का तापमान 34.0 डिग्री दर्ज किया गया। सुबह से शाम तक हवा चली। मौसम केंद्र के मुताबिक गुरुवार को दिन में पारा अधिकतम 35.3 डिग्री तक पहुंच गया था। रात का तापमान 15.5 डिग्री दर्ज किया गया। इसमें 1.3 डिग्री की गिरावट हुई। मौसम वैज्ञानिकों का कहना है कि पश्चिम से हुए डिस्टरबेंस की वजह से बादल छाए, प्रदेश में ग्वालियर क्षेत्र में हल्की बारिश भी हुई है। इस वजह से तापमान में कमी आई है। बादल छंटते ही तापमान में फिर से इजाफा होने लगेगा।
bho_Deva hin_Deva